**НАРОДНО ЧИТАЛИЩЕ ПРОСВЕТА - 1964 г. – с КРИСЛОВО**

**Обл. ПЛОВДИВ, Общ.„МАРИЦА”**

Ул.”Г.Димитров „ №19 тел : 0878 259 130

**О Т Ч Е Т**

**За осъществените читалищни дейности Народно Читалище Просвета – 1964 г. – с. Крислово , в изпълнение на Програмата за развитие на читалищна дейност в община „Марица” и за изразходваните от бюджета средства за 2020 г.**

Тази докладна е изготвена в изпълнение на разпоредбите на чл. 26а ,ал. 4 от Закона за народните читалища.

През 2020 г. в Народно Читалище Просвета – 1964 г. – с. Крислово в изпълнение на Програмата за развитие на читалищна дейност в община „Марица” за 2020 г. се осъществиха следните читалищни дейности:

1.**Читалищна библиотека**

Брой регистрирани читалищни членове - 54

Брой читатели - 34

Библиотечен фонд - 3166 библ. единици.

Брой посещения - 610

Взетите книги по читателски картони през изминалата година са 142

**2.Организация, подготовка и изяви на ЖПГ „ От извора“ за народни песни и детски танцов състав „Мераклийче” към Народно Читалище Просвета - 1964 г. с Крислово**

През изминалата година, поради епидемичната обстановка в страната, породена от Ковид-19 от 13.03.2020г. в читалището се прекратиха репетицийте на всички състави. Поради тази причина, не отчитаме изяви на самодейците на национални и регионални сцени.

**Други инициативи на читалището през 2020 г.:**

21 Януари – Бабинден

01февруари-Трифон Зарезан

14 февруари – Ден на влюбените

01 март- Ден на самодееца

8 Март – Празнуване на Международния ден на жената .

Общия размер на изразходваните от бюджета средства през 2020 г. възлиза на 24207.00лв. - държавни дейности, като субсидирана численост .

1.Средства за заплати - 12105.00.лв.

2.Осигурителни плащания - 2320.00 лв.

3.Други възнаграждения и плащания – 3254.00лв.

4. Други разходи - всичко: 6528.00лв. в т.ч.

Канцеларски материали—140.00лв.

* Краткотрайни материални активи
* Постановъчни средства—400.00лв.
* Работно облекло-760.00лв.
* Стопански разходи -2475.00лв.
* Консумативи-
* ДМА
* Транспортни услуги
* Разходи за външни услуги—1074.00
* Абонамент
* Ел. Енергия – 733.00лв.
* Телефон
* Такса битови отпадъци-36.00лв.
* Други услуги
* Членски внос
* Хонорари
* Осигурителни вноски
* Командировки
* КМД
* Банкови разходи-580лв.
* Книги- 330.00лв.
* СБКО-
* Корпоративен данък

**ЕМИЛИЯ АНДРЕЕВА**

*Председател на НЧ „Просвета – 1964 с.Крислово*

Изготвил: ЕЛЕНКА СТОЙНОВА *библиотекар*

**ОБЩИНА „МАРИЦА“ ОБЛ. ПЛОВДИВ**

**НЧ”ПРОСВЕТА 1964„ с. КРИСЛОВО**

*Ул. .”Г.Димитров “ №19 тел-0878 259 130*

**К А Л Е Н Д А Р Е Н П Л А Н**

**за културните прояви през 2021 година**

**Месец януари –** 06.01.2021г.—съвместно с кметството, традиционното хвърляне на кръста в реката минаваща през Крислово.

 **--**21.01.2021г. –тържествено увеселително мероприятие за деня на родилната помощ „Бабин ден „

**Месец февруари** – 01.02­.2021г.—Трифон Зарезан—зарязване на лозите и веселие на площада.

 -- 14.02.2021г. -Ден на влюбените „ – забавно увеселителна вечер

**Месец март** - 01-03.2021г.- Ден на самодейците – празник на самодейните колективи

 - 08.03.2021г.- Ден на жената

 - 22.03.2021г.- Ден на пролетта / празник празнуван с децата и цветята /

**Месец април-май** – Ден на детската книга

 Лазаруване –обичай, седмицата преди Възкресение Христово

* 24 – Ден на славянската писменост
* Великденски концерт

**Месец юни -** - 01.06.2021 „Ден на децата „-общ празник на децата на детската площадка

**Месец септември** - 08.09.2021 традиционен събор в чест на храмовия празник „Рождество на Пресвета Богородица „

**Месец ноември -** 01.11.2021г-Отбелязване на Ден на будителите

 - 21.11.- ден на християнското семейство

**Месец декември** - 25.12- Коледни празници „Коледуване „

 **Отбелязване на исторически дати и годишнини, участия на общински, регионални и национални фолклорни фестивали на територията на страната. Участия във всички местни празници. Участията на фестивали планираме след като излезе културният календар на МК**

Еленка Стойнова

*Библиотекар при НЧ“Просвета 1964“с. Крислово*

**У С Т А В**

 **на**

**НАРОДНО ЧИТАЛИЩЕ ПРОСВЕТА-1964**

**С. КРИСЛОВО**

**С. Крислово**

**Обл. Пловдивска**

**Ул. „Г.Димитров „ № 19**

**Тел.- 0878259130**

**e-mail: chitalishte\_krislovo@abv.bg**

**ГЛАВА ПЪРВА**

ОБЩИ ПОЛОЖЕНИЯ

**Чл.1**. С този устав ,съобразен със Закона за народните читалища се уреждат основните положения на вътрешно нормативната уредба на читалището в зависимост от специфичните условия , при които се развива неговата дейност .

**Чл.2**./1/Народно читалище Просвета -1964 с. Крислово е традиционно самоуправляващо се българско читалище в с. Крислово –член на сдружение на община „Марица „ което изпълнява и държавни културно-просветни задачи .В неговата дейност могат да участват всички физически лица без оглед на ограничения на възраст ,пол,политически и религиозни възгледи и етническо самосъзнание .

/2/ Народно читалище Просвета -1964 с.Крислово е юридическо лице с нестопанска цел със седалище с. Крислово ул. „Г.Димитров „ № 19 обл. Пловдив и същият адрес на управление.

/3/Читалището е вписано в регистъра на Министерството на културата под № 404 от 30.03.2010г.

**Чл.3.** Наименованието е :

**НАРОДНО ЧИТАЛИЩЕ ПРОСВЕТА – 1964 С. КРИСЛОВО**

**Чл.4** Читалището работи в тясно взаимодействие с учебните заведения,църквата ,обществени стопански организации,фирми и други, които подпомагат културната дейност .

**Чл.5** Читалището поддържа най- тесни връзки за сътрудничество и координация на културната дейност ,организирана от общината и участва активно в организацията и провеждането на общински и местни културни прояви.

**ГЛАВА ВТОРА**

ЦЕЛИ И ЗАДАЧИ

**Чл.6.** Основната цел на читалището е да задоволява потребностите на населението, свързани със :

1.Развитие и обогатяване на културния живот ,социалната и образователната дейност в селото .

2.Запазване на обичаите и традициите на населението в селото

3. Разширяване знанията на гражданите и приобщаването им към ценностите и постиженията на науката ,изкуството и културата .

4. Възпитаване в дух на демократизъм , родолюбие и общочовешка нравственост .

5.Възпитаване и утвърждаване на човешкото съмосъзнание

**Чл.7.** За постигане на целите по чл.6 ,читалището извършва основни дейности като:

 1.Уреждане и поддържане на общодостъпна библиотека и читалня.

2.Развиване и подпомагане на любителското художествено творчество чрез създаване на колективи и изпълнители в различни жанрове на изкуството,макар и да няма необходимите условия .

 3. Организиране на празненства ,концерти ,чествания и младежки дейности .

4.Събиране и разпространяване на знания и предания за родния край.

**Чл.8.** Читалището може да развива и допълнителна стопанска дейност свързана с предмета на основната му дейност в съответствие с действащото законодателство ,като използва приходите от нея за постигане на определените във устава му цели .Читалището не разпределя печалба .

**Чл.9.** Читалището няма право да предоставя собствено или ползвано от него имущество възмездно или безвъзмездно:

1.За хазартни игри и нощни заведения

2.За дейност на нерегистрирани по закона за вероизповеданията религиозни общности и юридически лица с нестопанска цел на такива общности .

3. За постоянно ползване от политически партии и организации .

4. На председателя ,секретаря ,членовете на настоятелството и проверителната комисия и на членовете на техните семейства .

**Чл.10.** Читалището може да се сдружава с други читалища за постигане на своите цели за провеждане на съвместни дейности и инициативи при условията и по реда на ЗНЧ

**ГЛАВА ТРЕТА**

УПРАВЛЕНИЕ

**ЧЛ.11./**1/. Членовете на читалището са индивидуални ,колективни и почетни

/2/. Индивидуалните членове са действителни и спомагателни .Те са български граждани и са длъжни да спазват устава на читалището, да опазват имуществото на читалището ,да участват в читалищната дейност според възможностите си и да не извършват действия уронващи доброто име на читалището .

Действителните членове са лица навършили 18 години ,които участгват в дейността на читалището ,редовно плащат членския си внос и имат право да избират и да бъдат избирани.

Спомагателните членове са лица под 18 години ,които нямат право да избират и да бъдат избирани , те имат право на съвещателен глас .

/3/.Колективните членове съдействат за осъществяване на целите и задачите на читалището, подпомагат неговата дейност поддържат и обогатяват материалната му база и имат право на един глас в общото събрание . Колективни членове могат да бъдат :

* професионални организации
* стопански организации
* търговски дружества
* кооперации и сдружения
* културно-просветни и любителски клубове и творчески колективи .

/4/Почетни членове могат да бъдат бъългарски и чужди граждани с изключителни заслуги към читалището .

 **Чл.12** Органи на читалището са :

-общото събрание

-настоятелдството

-проверителната комисия

**Чл.13**/1/. Върховен орган на читалището е общото събрание

/2/ Общото събрание се сътои от всички членове имащи право на глас

**Чл.14**./1/ Общото събрание :

1.Изменя и допълва устава

2.Избира и освобождава членовете на настоятелството, проверителната комисия и председателя

3.Приема вътрешни актове необходими за организацията на дейността на читалището

4.Изключва членове на читалището

5.Определя основни насоки за дейността на читалището

6. Взема решения за членуване или за прекратяване на членството в читалищно сдружение.

7.Приема бюджета на читалището

8.Приема годишния отчет до 30 март на следваща година

9.Определя размера на членския внос

10.Отменя решения на органите на читалището

11.Взема решения за откриване на клонове на читалището ,след съгласуване с общината

12.Взема решения за прекратяване на читалището

13.Взема решения за отнасяне до съда на незаконосъобразни действия на ръководството или отделни читалищни членове

/2/ Решенията на общото събрание са задължителни за другите органи на читалището .

**Чл.15./**1/ Редовно общо събрание се свиква от настоятелството най-малко веднъж в годината , като на три години е отчетно –изборно . Извънредно общо събрание може да бъде свикано по решение на настоятелството ,по искане на проверителната комисия или на една трета от членовете на читалището с право на глас.При отказ на настоятелството да свика извънредно общо събрание до 15 дни от постъпването на искането проверителната комисия или една трета от членовете на читалището с право на глас ,могат да свикат извънредно общо събрание от свое име .

/2/ Поканата за събрание трябва да съдържа дневния ред, датата ,часа и мястото на провеждането му и кой го свиква . Тя трябва да бъде получена срещу подпис или връчена ,не по-късно от седем дни преди датата на събранието .В същият срок на вратата на читалището и други общо достъпни места трябва да бъде залепена поканата за събранието .

/3/ Общото събрание е законно, ако на него присъстват най-малко половината от имащите право на глас членове на читалището . При липса на кворум ,събранието се отлага с един час . Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

/4/Решенията по чл.14 ал.1 т.1,4,10,11 и 12 от Устава се вземат с мнозинство най-малко две трети от всички членове.Останалите решения се вземат с мнозинство повече от пловината от присъстващите членове .

/5/ Две трети от членовете на общото събрание на читалището могат да предявят иск пред Окръжния съд по седалището на читалището за отмяна решение на общото събрание ,ако то противоречи на Закона или Устава. Искът се предявява в едномесечен срок от узнаването на решението ,но не по-късно от една година от датата на вземане на решението .

**Чл.16** /1/ Изпълнителен орган на читалището е **НАСТОЯТЕЛСТВОТО** .То се сътои най-малко от петима членове, избрани за срок от три години . Същите да нямат родниниски връзки по права и съребрена линия до четвърта степен .

/2/ НАСТОЯТЕЛСТВОТО :

1.Свиква общото събрание

2.Осигурява изпълнението на решенията на общото събрание

3.Подготвя и внася в общото събрание проект за бюджета на читалището, утвърждава щата му и годишната програма за културна дейност .

4.Подготвя и внася в общото събрание отчет за дейността на читалището .

5.Назначава секретаря на читалището и утвърждава длъжностната му характеристика .

6. Приема нови членове на читалището въз основа на подадена молба

/3/ Настоятелството провежда най-малко 4 /четири / заседания годишно.

/4/ Настоятелството взема решения с мнозинство повече от половината на членовете си .

/5/. На първото заседание се избира зам. председател и се разпределят отговорностите между членовете по отделните направления на дейността .

**Чл.17** /1/ Председателят на читалището е член на Настоятелството и се избира от общото събрание за срок от три години.

 /2/ ПРЕДСЕДАТЕЛЯТ :

 1.Организира и ръководи дейността на читалището съобразно Закона,Устава и решенията на общото събрание .

 2.Предствалява читалището

 3. Свиква и ръководи заседанията на Настоятелството и председателства общото събрание.

 4.Отчита дейността си пред Настоятелството.

 5.Сключва и прекратяваа трудовите договори със служителите съобразно бюджена на читалището и въз основа решение на Настоятелството .

 **Чл.18**. СЕКРЕТАРЯТ на читалището :

1.Организира изпълнението на решенията на Настоятелството, включително решенията за изпълнение на бюджета.

2.Организира текущата основна и допълнителна дейност.

3.Отговаря за работата на щатния и хонорувания персонал.

4.Представлява читалището заедно и поотделно с председателя

5.Не може да е в роднински връзки с членовете на Настоятелството и на Проверителната комисия по права и по съребрена линия до 4-та степен , както и да бъде съпруг , съпрута на председателя на читалището.

 **Чл.19**/1/ ПРОВЕРИТЕЛНАТА КОМИСИЯ се състои от трима члена и се избира от общото събрание за срок от три години .

/2/ Членове на проверителната комисия не могат да бъдат лица които са в трудово правни отношения с читалището или са роднини на членове на Настоятелството ,на председателя или на секретаря по права линия, съпрузи ,братя ,сестри и роднини по сватовство от първа степен .

/3/. Проверителната комисия осъществява контрол върху дейността на Настоятелството, Председателя и Секретаря на читалището по спазване на Закона ,Устава и решенията на общото събрание .

/4/ При констатирани нарушения, проверителната комисия уведомява общото събрание на читалището , а при данни за извършено престъпление

и органите на прокуратурата .

**Чл.20.** Не могат да бъдат избирани членове на Настоятелството и на Проверителната комисия ,и за секретари лица ,които са осъждани на лишаване от свобода за умишлени престъпления от общ характер.

**Чл.21.** Членовете на Настоятелството ,включително председателя и секретаря подават декларации за конфликт на интереси при условията и по реда на Закона за предотвратяване и разкриване на конфликт на интереси. Декларациите се обявяват на интернет страницата на читалището .

**ГЛАВА ЧЕТВЪРТА**

ИМУЩЕСТВО И ФИНАНСИ

**Чл.22./**1/. Имуществото на читалището се състои от право на собственост и от други вещни права ,вземания ,ценни книжа ,други права и задължения.

 **Чл.23.** Читалището набира средства от следните източници :

1. Членски внос
2. Субсидия от държавния и общинския бюджет
3. Наеми от недвижимо имущество
4. Дарения
5. Други приходи

/2/. Сумите от дарения се изразходват според волята на дарителя или по решение на настоятелството , ако няма изрично изразена воля на дарителя .

/3/.Читалищното настоятелство може да награждава изявили се читалищни служители,читалищни деятели и самодейни колективи, допринесли за обогатяване на читалищната дейност и популяризиране името на читалището и общината на регионални и национални конкурси и прегледи.**Чл.24**. Читалището не може да отчуждава недвижимите вещи и да учредява ипотека върху тях.

**Чл.25.** Читалищното настоятелство изготвя годишния отчет за приходите и разходите ,които се приемат от общото събра(е .Отчетът за изразходваните от бюджета средства ,заедно с отчета за дейността ,се представят в Община „Марица „

**Чл.26.** /1/Председателят на читалището ежегодно в срок до 10 ноември представя на кмета предложение за своята дейност през следваща година .

/2/Годишната програма за развитие на читалищната дейност се изпълнява от читалището въз основа на устни договори с кмета на селото

/3/ Председателя на читалището представя ежегодно до 31 март пред кмета на селото доклад за осъществените читалищни дейности в изпълнение на прогарамата по ал.2 и за изразходваните от бюджета средства през предходната година .

**Чл.27.** Счетоводната отчетост се води в пълно съответствие със Закона за счетовоството и приложимо действащо законодателство .

**ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ**

1.Читалището има кръгъл печат , в средата с разтворена книга ,с надпис около нея : **НАРОДНО ЧИТАЛИЩЕ ПРОСВЕТА -1964 С.КРИСЛОВО.**

**2.Празникът на читалището** е **11.05.**

Този нов Устав е приет на редовно общо събрание на читалището, проведено на 04.02.2010г. съобразно пар.34 от ПЗР и ЗИД на Закона за народните читалища ,обн. ДВбр.42 /2009г и отменя Устава на читалището

приет от общото събрание , проведено на 26.03.1997г.

Същият е подписан в 2 /два/ екземпляра от присъствуващите действителни членове на читалището,съгласно приложения списък, представляващ неразделна част от Устава .